საული

საული (, შაული; ; ისლამში ტალუთი ) — გაერთიანებული ისრაელის სამეფოს პირველი მეფე, ზეობდა დაახლ. ძვ. წ. 1050—1030 წლებში.მელიქიშვილი, გ. ძველი აღმოსავლეთის ხალხთა ისტორია, ,,მეცნიერება", თბილისი, 1988, გვ.295 საულის გამეფების დროს ებრაელები ფილისტიმელების გავლენის ქვეშ იყვნენ. მათ დაკავებული ჰქონდათ ებრაელთა რიგი ქალაქი, მათ შორის საულის მშობლიური ქალაქი — გიბეა.მელიქიშვილი, გ. ძველი აღმოსავლეთის ხალხთა ისტორია, ,,მეცნიერება", თბილისი, 1988, გვ.296 საული წარმოშობით იყო ბენიამინის ტომიდან და გამეფებისთანავე დიდი პოპულარობა მოიპოვა. ქალაქ იაშბეს ალყის დროს მან დაამარცხა ამონელები და ებრაელებმა ის მეფედ გამოაცხადეს. მეფე საულმა გამეფებისთანავე 3000-იანი მუდმივი ჯარი შექმნა, რომელსაც ომის დროს სახალხო ლაშქარიც უერთდებოდა. მან და მისმა უფროსმა ვაჟმა — იონათანმა ქვეყანა ფილისტიმელთაგან გაწმინდეს.იქვე. ჩრდილოელ ტომთა დასამარცხებლად ებრძოდა ამორეელ ტომებს, სამხრეთის ტომთა შემოსაერთებლად კი დაამარცხა ამალექიტების ტომები.იქვე. საული და მის ვაჟებთან ერთად გილბეას მთასთან ბრძოლაში დაიღუპა. ტახტზე მისი სიძე, დავითი (1030-990), ავიდა.

 ლიტერატურა 

 Wellhausen, Julius, Der Text der Bücher Samuelis
 Budde, Die Bücher Richter und Samuel, 1890, pp. 167–276
 Driver, S. R., Notes on the Hebrew Text of the Books of Samuel, 1890
 Cheyne, T. K., Aids to the Devout Study of Criticism, 1892, pp. 1–126
 Smith, H. P., Old Testament History, 1903, ch. vii.

სქოლიო

კატეგორია:იუდეის მეფეები
კატეგორია:ისრაელის მეფეები
კატეგორია:ძველი აღთქმის ხალხი
კატეგორია:ბრძოლის ველზე დაღუპული მონარქები